**ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

 **« » ----------------- 20 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 26-Ի ԹԻՎ 498-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին մասը՝

1. ՀՀ կառավարության 2018 թվականի ապրիլի 26-ի թիվ 498-Ն որոշման հավելվածը՝

1) լրացնել հետևյալ բովանդակությամբ 6.1-րդ կետով `

«6.1. Հայաստանի Հանրապետության քաղաքացիություն ստանալու կամ դադարեցնելու դիմումների վերաբերյալ Հայաստանի Հանրապետության ոստիկանության կազմած եզրակացությունները հանձնաժողովում քննարկվում են դրանք ստացվելուց հետո առավելագույնը երկամսյա ժամկետում:»

2) 7-րդ կետը շարադրել հետևյալ բովանդակությամբ՝

«Հանձնաժողովի գործառույթների իրականացումն ապահովվում է էլեկտրոնային ընթացակարգերի միջոցով, բացառաությամբ այն դեպքերի, երբ հանձնաժողովի ղեկավարն իր նախաձեռնությամբ կամ հանձնաժողովի անդամներից մեկի միջնորդությամբ հրավիրում է հանձանաժողովի նիստ:»

3) լրացնել հետևյալ բովանդակությամբ 7.1 և 7.2 կետերով՝

«7.1 Հանձնաժողովի քարտուղարը, Ոստիկանության կողմից ներկայացված բոլոր դիմումների ուսումնասիրության արդյունքում կազմում է ամփոփ հաշվետվություն և, խորհրդակցելով Հանձնաժողովի ղեկավարի հետ, հաշվետվությունը և քվեարկության դրվող հարցերը էլեկտրոնային եղանակով ներկայացնում է հանձնաժողովի անդամների պաշտոնական էլեկտրոնային հասցեներին: Հաշվետվության մեջ ներառվում է Ոստիկանության կողմից ներկայացված քաղաքացիություն ստանալու և դադարեցնելու վերաբերյալ դրական և բացասական եզրակացությունների ընդհանուր թիվը, բացասական եզրակացությունների դեպքում` համապատասխան դիմումը չբավարարելու իրավական հիմքը և հնարավոր վիճահարույց գործերի վերաբերյալ տեղեկատվություն:

7.2. Հանձնաժողովի անդամները սույն կարգի 7.1-րդ կետով սահմանված կարգով ամփոփ հաշվետվությունն ստանալու պահից երեք աշխատանքային օրվա ընթացքում լրացնում են սույն կարգի հավելվածով հաստատված Ձև N1 քվեաթերթիկը` էլեկտրոնային եղանակով ուղարկելով հանձնաժողովի մյուս անդամներին և քարտուղարին:»

4) 8-րդ կետը շարադրել հետևյալ բովանդակությամբ՝

«8. Եթե հրավիրվում է հանձնաժողովի նիստ, ապա նիստերի հրավիրման օրվա, վայրի և ժամանակի մասին հանձնաժողովի քարտուղարը հանձնաժողովի անդամներին ծանուցում է նիստից առնվազն 3 օր առաջ:»

5) 9-րդ կետը ուժը կորցրած ճանաչել:

6) 11-րդ կետը շարադրել հետևյալ բովանդակությամբ՝

«11. Հանձնաժողովի որոշումներն ընդունվում են քվեարկությանը մասնակցող հանձնաժողովի անդամների ձայների պարզ մեծամասնությամբ: Հավասար ձայների դեպքում վճռորոշ է ղեկավարի ձայնը: Հանձնաժողովի քարտուղարը քվեարկությանը չի մասնակցում:»

7) 12-րդ կետը շարադրել հետևյալ բովանդակնությամբ՝

«12. Քվեարկության վերաբերյալ հանձնաժողովի քարտուղարի կողմից կազմվում է արձանագրություն և եզրականություն, որն ստորագրվում է քվեարկությանը մասնակցած անդամների և հանձնաժողովի ղեկավարի կողմից և Հայաստանի Հանրապետության ոստիկանության եզրակացությունների հետ միասին մեկամսյա ժամկետում ներկայացվում են Հայաստանի Հանրապետության վարչապետին։»

8) 13-րդ և 14-րդ կետերը ուժը կորցրած ճանաչել:

Ձև N1

**Ք Վ Ե Ա Թ Ե Ր Թ Ի Կ**

20\_\_թ. ­­\_\_\_\_\_ \_\_

Հանձնաժողովի անդամ՝ \_\_\_\_\_\_\_\_

|  |
| --- |
| **Քաղաքացիություն ստանալու համար ներկայացված դիմումներ** |
| Դրական՝ | Կողմ | Բացասական՝ | Կողմ |
| Դեմ | Դեմ |

|  |
| --- |
| **Քաղաքացիության դադարեցման համար ներկայացված դիմումներ** |
| Դրական՝ | Կողմ | Բացասական՝ | Կողմ |
| Դեմ | Դեմ |

**Հանձնաժողովի անդամ՝ \_\_\_\_\_\_\_\_\_\_\_\_\_\_\_\_**